
Oceňujeme mladých ľudí, ktorí sa neboja veľkých cieľov


Medzinárodná cena vojvodu z Edinburghu (DofE) na našej škole

Medzinárodná cena vojvodu z Edinburghu (DofE) je overený a komplexný  vzdelávací program pre mladých ľudí vo veku 14 až 24 rokov, ktorý funguje pod záštitou britskej kráľovskej rodiny. Program bol založený v roku 1956 a odvtedy sa rozšíril do viac ako 130 krajín po celom svete, vrátane Slovenska, kde je aktívny od roku 2007.
[bookmark: _jjomwyrmsorz]
Cieľom programu je podporiť rozvoj charakterových vlastností a zručností, ktoré sú nevyhnutné pre úspešnú budúcnosť mladých ľudí. Účastníci programu si stanovujú osobné ciele v oblastiach ako dobrovoľníctvo, fyzická aktivita, rozvoj zručností a Dobrodružná expedícia, pričom za svoje úsilie môžu získať medzinárodne uznávaný certifikát.
[bookmark: _2a1jnw6vs37j]
DofE preukázateľne zlepšuje zamestnateľnosť mladých ľudí, má pozitívny vplyv na ich fyzické a duševné zdravie a podporuje ich angažovanosť v komunitách. Na Slovensku program spolupracuje s viac ako 200 školami a organizáciami, kde mladí ľudia majú možnosť zapojiť sa do programu a rozvíjať svoje schopnosti v bezpečnom a podpornom prostredí.
[bookmark: _pajincf6rqys]
V rámci našej školy ponúkame tento program ako súčasť našich mimoškolských aktivít, čím podporujeme našich študentov v ich osobnom raste a príprave na budúce výzvy.
Viac informácií o programe DofE nájdete na stránke www.dofe.sk alebo www.intaward.org.

Program DofE na SBG Česká Bratislava
Program DofE na Českej beží už 8. rok. Začínali sme ako skupinka pár nadšencov tohto programu a rozbiehali sme ho postupne. V prvom roku sme mali hneď niekoľko DofE záujemcov, program bol novinkou. Postupne sa náš tím rozrástol a dnes s hrdosťou deklarujeme, že sme k oceneniu priviedli cez 200 účastníkov na všetkých troch úrovniach – bronz, striebro I zlato.
Prihlasovanie nových účastníkov do DofE začína vždy s novým cyklom na začiatku školského roka. Sleduj nástenku DofE s aktuálnymi informáciami a v prípade otázok sa zastav v Hlavnej zborovni školy za koordinátorom programu na Českej:
     Mgr. Daniela Mojžišová Vigašová, PhD., mail kontakt: mojzisova.dofe@gmail.com

